Document ID: 31991L0269

ΟΔΗΓΙΑ ΤΗΣ ΕΠΙΤΡΟΠΗΣ της 30ής Απριλίου 1991 που προσαρμόζει στην τεχνική πρόοδο την οδηγία 82/130/ΕΟΚ του Συμβουλίου για την προσέγγιση των νομοθεσιών των κρατών μελών επί του ηλεκτρολογικού υλικού που χρησιμοποιείται σε δυνητικά εκρηκτικό περιβάλλον ορυχείων με εύφλεκτα αέρια ( 91/269/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 82/130/ΕΟΚ του Συμβουλίου της 15ης Φεβρουαρίου 1982 για την προσέγγιση των νομοθεσιών των κρατών μελών επί του ηλεκτρολογικού υλικού που χρησιμοποιείται σε δυνητικά εκρηκτικό περιβάλλον ορυχείων με εύφλεκτα αέρια ( 1 ), όπως τροποποιήθηκε πρόσφατα με την οδηγία 88/35/ΕΟΚ ( 2 ), και ιδίως το άρθρο 7,
Εκτιμώντας :
ότι, με βάση τη σημερινή κατάσταση όσον αφορά την τεχνολογική πρόοδο, είναι απαραίτητη η προσαρμογή του περιεχομένου των εναρμονισμένων προτύπων που αναφέρονται στο παράρτημα Α της οδηγίας 82/130/ΕΟΚ -
ότι, με βάση την εμπειρία που αποκτήθηκε μετά την έκδοση της οδηγίας 82/130/ΕΟΚ, πρέπει να γίνουν τροποποιήσεις στο παράρτημα Γ της εν λόγω οδηγίας -
ότι, με βάση τη φύση του εξοπλισμού που προαναφέρθηκε, πρέπει να προβλεφθεί μια μεταβατική περίοδος ώστε να μπορέσει η βιομηχανία να προσαρμοστεί στις τροποποιήσεις των προτύπων -
ότι, τα μέτρα που προβλέπονται από την παρούσα οδηγία είναι σύμφωνα με τη γνώμη της επιτροπής περιορισμένης σύνθεσης του μόνιμου οργάνου για την ασφάλεια και την υγεία στα ανθρακωρυχεία και τις άλλες εξορυκτικές βιομηχανίες,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1
Η οδηγία 82/130/ΕΟΚ τροποποιείται ως εξής :
1 . Τα παραρτήματα Α και Γ αντικαθίστανται από τα παραρτήματα Α και Γ της παρούσας οδηγίας .
2 . Το παράρτημα Β τροποποιείται σύμφωνα με το παράρτημα Β της παρούσας οδηγίας. Άρθρο 2
1 . Τα κράτη μέλη θέτουν σε ισχύ τις απαραίτητες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 30 Ιουνίου 1992 και ενημερώνουν αμέσως την Επιτροπή σχετικά .
Όταν τα κράτη μέλη θεσπίζουν τις εν λόγω διατάξεις, αυτές οι τελευταίες περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους . Ο τρόπος παραπομπής καθορίζεται από τα κράτη μέλη .
Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία .
2. Πάντως, μέχρι τις 31 Δεκεμβρίου 2009, τα κράτη μέλη εξακολουθούν να εφαρμόζουν τα μέτρα που προβλέπονται στο άρθρο 4 της οδηγίας 82/130/ΕΟΚ σχετικά με τον εξοπλισμό του οποίου η συμφωνία με τα εναρμονισμένα πρότυπα βεβαιώνεται με πιστοποιητικό καταλληλότητας που αναφέρεται στο άρθρο 8 της οδηγίας 82/130/ΕΟΚ, με την προϋπόθεση ότι το πιστοποιητικό αυτό έχει εκδοθεί από την 1η Ιανουαρίου 1993 . Άρθρο 3
Η παρούσα οδηγία απευθύνεται στα κράτη μέλη . Βρυξέλλες, 30 Απριλίου 1991 .

Labels: 7
1
15
14